Všeobecne záväzné nariadenie
hlavného mesta Slovenskej republiky Bratislavy
č. 11/2008
z 15. decembra 2008,
ktorým sa mení a dopĺňa všeobecne záväzné nariadenie hlavného mesta Slovenskej republiky Bratislavy č. 2/1999, ktorým sa vyhlasuje záväzná časť územného plánu zóny Machnáč, Bratislava v znení všeobecne záväzného nariadenia č. 2/2003

Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. a) a e) zákona Slovenskej národnej rady č. 377/1990 Zb. o hlavnom meste Slovenskej republiky Bratislave a § 27 ods. 3 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov ustanovuje:

Čl. I

Všeobecne záväzné nariadenie hlavného mesta Slovenskej republiky Bratislavy č. 2/1999, ktorým sa vyhlasuje záväzná časť územného plánu zóny Machnáč, Bratislava, v znení všeobecne záväzného nariadenia č. 2/2003, sa mení a dopĺňa takto:

1.	V § 1 ods. 3 sa slová „vo výkrese č. 3“ nahrádzajú slovami „vo výkrese č. 3-Z2“ a na konci vety sa za slovo „Machnáč,“ dopĺňajú slová „zmeny a doplnky rok 2005“ a vypúšťa slovo „Bratislava“.

2.	V § 2 sa za odsek 2 vkladá nový odsek 3, ktorý znie:

„(3) Dokumentácia schváleného územného plánu zóny Machnáč, zmeny a doplnky 2005, je uložená a možno do nej nahliadnuť na hlavnom meste Slovenskej republiky Bratislave, na mestskej časti Bratislava-Staré Mesto a na Krajskom stavebnom úrade v Bratislave.“

3.	V prílohe č. 2 prvej časti sektore č. 1-10/8 v piatej odrážke sa dopĺňajú slová „bytový dom: stabilizované“.

4.	V prílohe č. 2 prvej časti sektore č. 1-10/9 v druhej odrážke sa na koniec textu dopĺňa pomlčka a slová „stabilizovaná zástavba“.

5.	V prílohe č. 2 prvej časti sektore č. 1-10/9 v tretej odrážke sa vypúšťa text „u rodinných domov radová a kobercová zástavba“. 

6.	V prílohe č. 2 prvej časti sektore č. 1-10/9 piata odrážka znie:

„-	výmera stavebnej parcely pre výpočet indexov zastavanej plochy a prírodnej plochy:
minimálna: pre bytový dom 1500 m2, pre objekt občianskej vybavenosti 1500 m2 
pre rodinný dom sa nestanovuje – stabilizovaná zástavba
maximálna: pre bytový dom 2000 m2, pre objekt občianskej vybavenosti 2000 m2 
pre rodinný dom sa nestanovuje – stabilizovaná zástavba“.

7.	V prílohe č. 2 prvej časti sektore č. 1-10/9 ôsma odrážka znie:

„-	maximálna podlažnosť: 4 nadzemné podlažia u bytových domov a objektov občianskej vybavenosti, pri oboch typoch zástavby plus strecha ako podkrovie s maximálne jednou úrovňou alebo plus ustúpené podlažie. Maximálne 2 podzemné podlažia vnímateľné nad terénom pre bytové domy a objekty občianskej vybavenosti, ostatné podzemné podlažia neregulované“.

8.	V prílohe č. 2 prvej časti sektore č. 3-10/3 v šiestej odrážke sa v texte za slovom „minimálna:“ nahrádzajú čísla „2000“ číslami „1500“.

9.	V prílohe č. 2 prvej časti sektore č. 3-10/3 v siedmej odrážke sa nahrádza číslo „0,40“ číslom „0,35“.

10.	V prílohe č. 2 prvej časti sektore č. 3-10/3 v ôsmej odrážke sa nahrádza číslo „0,40“ číslom „0,45“.

11.	V prílohe č. 2 prvej časti  sektore č. 5-11/3 na konci druhej vety upravujúcej vymedzenie sektora sa dopĺňajú slová „sektora 5-11/4“.

12.	V prílohe č. 2 prvej časti  sektore č. 5-11/3 ôsma odrážka znie:

„-	maximálna podlažnosť: 4 nadzemné podlažia u bytových domov, 2 nadzemné podlažia u rodinných domov a pri dostavbe občianskej vybavenosti, plus strecha ako podkrovie s maximálne jednou úrovňou využitia, alebo plus ustúpené podlažie a maximálne 2 podzemné podlažia vnímateľné nad terénom  pre rodinný dom, pre bytové domy maximálne 3 podzemné podlažia vnímateľné nad terénom, ostatné podzemné podlažia neregulované“.

13.	V prílohe č. 2 prvej časti sektore č. 6-44/10 v deviatej odrážke sa dopĺňa čiarka a slová „chodník Drotárska – Búdková ako záväzná verejnoprospešná stavba.“.

14.	V prílohe č. 2 prvej časti  sektore č. 8-44/11 text vymedzenia sektora znie:

„Vymedzenie sektora: 
Severovýchodný svah v kontakte s amfiteátrom, Búdkovou cestou a z južnej strany susedí so sektorom č. 8-44/13.“.

15.	V prílohe č. 2 prvej časti  sektore č. 8-44/11 deviata odrážka znie:

„-	zeleň: rešpektovať plochu bývalého chráneného areálu Gaštanová záhrada ako nezastaviteľnú. Spracovať projekt sadových úprav pozemku ako súčasť projektovej dokumentácie stavby s rešpektovaním interakčných línií a interakčných prvkov, dodržať nezastaviteľnosť plochy verejnej zelene,  zachovať, udržiavať a kultivovať verejnú zeleň, dodržať nezastaviteľnosť ochranného pásma 15 m od vzrastlého listnatého porastu, zachovať a chrániť vzrastlú zeleň, v rozsahu priemetu koruny stromov nerealizovať zemné práce, neuskladňovať stavebný materiál, nepohybovať s ťažkými mechanizmami.“.

16.	V prílohe č. 2 prvej časti  sektore č. 8-44/11 na konci desiatej odrážky sa dopĺňa veta „Chodník Drotárska – Búdková ako záväzná verejnoprospešná stavba.“.

17.	V prílohe č. 2 prvej časti sektore č. 8-44/13 text vymedzenia sektora znie:

„Vymedzenie sektora: 
Hranicu sektora tvorí zo severu masív zelene vedľa amfiteátra, areál bývalej odborovej školy a z juhu hranica s podsektorom 8-44/13A.“.

18.	V prílohe č. 2 prvej časti  sektore č. 8-44/13 tretia odrážka znie:

„-	neprípustný spôsob zástavby: provizórne a dočasné stavby, u rodinných domov radová a kobercová zástavba,  osadzovanie bránok – výpustov do zelene, nepriehľadné oplotenie.“.

19.	V prílohe č. 2 prvej časti  v sektore č. 6-44/9 za deviatu odrážku, v sektore č. 6-44/10 za ôsmu odrážku, v sektore č. 8-44/11 za deviatu odrážku a v sektore č. 8-44/13 za deviatu odrážku sa vkladá nová odrážka, ktorá znie:

„-	Vzhľadom ku výskytu biotopu chráneného rastlinného druhu kukučka vencová pri spracovávaní jednotlivých investičných zámerov konzultovať prieskum v lokalite a spresnenie riešenia situovania stavby na parcele so štátnym orgánom ochrany prírody a krajiny.“.

20.	V prílohe č. 2 prvej časti  sa za sektor č. 8-44/13 vkladá podsektor č. 8-44/13A, ktorý znie:

„PODSEKTOR Č. 8 - 44/13A
Vymedzenie sektora:
Hranicu tvorí Búdková cesta, hranica sektorov 8-44/11 a 8/44-13, areály bývalej odborovej školy a Vysokej školy výtvarných umení a hranica sektoru 8-44/15.

Záväzné regulatívy funkčného využitia a priestorového usporiadania územia:
-	funkcie neprípustné: výroba, sklady, predajne, dielne s negatívnym vplyvom na životné prostredie, malovýroba a podnikateľské aktivity s negatívnym vplyvom na spoločenské prostredie. Poľnohospodárska výroba, skladovacie okrsky, jadrové zariadenia, vojenské a iné stavby, stavby uránového priemyslu.
-	typologický druh: rodinný dom samostatne stojaci 
-	neprípustný spôsob zástavby: provizórne a dočasné stavby, budovanie plných a nepriehľadných oplotení
-	stavebná činnosť povolená: údržba, stavebná úprava, prestavba, novostavba
-	výmera stavebnej parcely pre výpočet indexov zastavanej plochy a prírodnej plochy:
minimálna: pre rodinný dom 600 m2
maximálna: pre rodinný dom 1000 m2
-	index zastavanej plochy: 0,20
-	index prírodnej plochy: 0,70
-	maximálna podlažnosť: pre stavby rodinných domov 2 nadzemné podlažia, plus strecha ako podkrovie s maximálne jednou úrovňou využitia, alebo plus ustúpené podlažie a maximálne 1 podzemné podlažie vnímateľné nad terénom, ostatné podzemné podlažia neregulované
-	zeleň: spracovať projekt sadových úprav pozemku ako súčasť projektovej dokumentácie stavby, v ochrannom pásme 15 m od vzrastlého listnatého porastu neumiestňovať žiadnu stavebnú činnosť, ani zariadenie staveniska, zachovať a chrániť vzrastlú zeleň, v rozsahu priemetu koruny stromov nerealizovať zemné práce, neuskladňovať stavebný materiál, nepohybovať s ťažkými mechanizmami. Pri umiestňovaní stavieb v blízkosti lesa je potrebné vyjadrenie orgánu ochrany lesa – Obvodný lesný úrad.
-	Vzhľadom ku výskytu biotopu chráneného rastlinného druhu kukučka vencová pri spracovávaní jednotlivých investičných zámerov konzultovať prieskum v lokalite a spresnenie riešenia situovania stavby na parcele so štátnym orgánom ochrany prírody a krajiny.
-	doprava a technická infraštruktúra: k územnému konaniu pre umiestnenie stavby objektu spracovať projektovú dokumentáciu prístupovej komunikácie funkčnej triedy D1 a technickej infraštruktúry v celom sektore v náväznosti na okolité sektory a zabezpečiť vydanie územného rozhodnutia na prístupovú komunikáciu a technickú infraštruktúru k stavbe pred vydaním územného rozhodnutia na výstavbu objektu. Stavebné parcely bez priameho napojenia na komunikačnú sieť sprístupniť zjazdnými chodníkmi s možnosťou modifikácie riešenia trasovania. Predĺženie komunikácie Na stráni zaradenej do funkčnej triedy C3, kategórie MO 7/30. 
Rezervovať územie pre – trafostanicu T2. 

21.	V prílohe č. 2 v prvej časti v celom texte, okrem poslednej odrážky sektorov číslo 3-11/13, 5-11/1, 5-11/3, 5-44/3, 6-44/7, 6-44/9, 7-11/4, 7-11/5, 7-11/8, 7-11/9, 7-11/10, 7-11/12, 7-11/17, 7-11/18, 7-11/21, 8-44/11, 8-44/13, 8-44/14 a 8-44/15, vo všetkých tvaroch sa slovo „objekt“ nahrádza slovom „stavba“.

22.	V prílohe č. 2 prvej časti v celom texte sa slová „orgánu ochrany lesa – OÚ Bratislava I, odbor PPLH“ nahrádzajú slovami „orgány štátnej správy lesného hospodárstva“.“

23.	V prílohe č. 2 druhej časti sa dopĺňajú body 9. a 10., ktoré znejú:

„9.	Chodník Búdkova – Drotárska cesta, ktorý prepája Búdkovú ulicu s Drotárskou cestou a je umiestnený v sektoroch číslo 6-44/10, 6-44/9 a 6-44/8.
10.	Chodník Lovinského – Mlynská dolina, ktorý vychádza na Matúšovu ulicu, zatáča ku sektoru číslo 5-44/4, prebieha v sektore 5-44/5, pokračuje po hranici sektorov číslo 5-11/2 a 5-11/1 vracia sa cez sektor číslo 5-11/3 po Drotárskej ceste späť ku Matúšovej ulici.“

Čl. II

Toto všeobecne záväzné nariadenie nadobúda účinnosť 1. februára 2009.

Ing. Andrej Ďurkovský
primátor